अस्पताल में चेक के लिए चक्कर लगा रहे हैं प्रसूता के परिजन
राज्यसरकार जहां सरकारी अस्पताल में प्रसव महिलाओं को लाने के लिए कई योजना चलाकर प्रसूति महिलाओं को प्रोत्साहित कर रही है, मगर डिलेवरी होने के तीन माह बाद भी महिलाओं को चैक नहीं मिल रहे हैं। प्रसूता के परिजन अस्पताल में जननी सुरक्षा योजना के चैक के लिए चक्कर लगा रहे हैं। सरकारी अस्पताल में प्रसूति महिलाओं के बच्ची होने पर प्रथम किश्तमय वाहन किराया सहित 1700 रुपए का चैक दिया जाता है। पहले यह राशि सीधे ही अस्पताल से डिलेवरी होने के 24 घंटे बाद ही मिल जाता था। मगर अब सभी कार्य ऑनलाइन होने के कारण प्रसूति महिलाओं के सीधे खाते में चला जाता है। सामुदायिक स्वास्थ्य केंद्र में उनियारा निवासी अनिता पति रणजीत, दोबड़िया निवासी लाड बाई पति रामप्रसाद बैरवा, गांगली निवासी ममता पति श्योपाल मीना, खातोली निवासी संतोष पति कमलेश योगी, उनियारा निवासी अनोखा पति सुरेश माली, अलीगढ़ निवासी पिंकी पति रामअवतार सैनी का प्रसव हुआ था। प्रसव के तीन माह बाद भी प्रसुताओं के खातों में राशि नहीं आई है।
तकनीकीकमी के कारण कुछ परेशानी हुई है
^डिलेवरीहोने के बाद सभी जानकारी ऑन लाइन द्वारा कंप्यूटर में इंद्राज कर दी गई है। मगर कुछ तकनीकी कमी के कारण डाटा नहीं खुलने से इस कार्य में परेशानी रही है। जिससे कुछ प्रसुताओं के खातों में राशि जमा नहीं हो पा रही है। इस संबंध में उच्चाधिकारियों को भी अवगत करा दिया गया है -बृजेश विजयवर्गीय, लेखाकार, बीसीएमएचओ, टोंक।
hin_Deva hin_Deva hin_Deva hin_Deva